Petroleumsteknologi

Petroleumsteknologi er teknologi utviklet for bruk ved leting og utvinning av petroleum og naturgass.   Begrepet kan  knyttes til alle deler av petroleumsvirksomhet, men defineres gjerne begrenset til oppstrømsdelen, det vil si om teknologi som er i bruk fram til hydrokarbonene har nådd jordoverflaten og er klar til å transporteres til videreforedling eller bruk.  

Petroleumsteknologi undervises ved en rekke utdanningsinstitusjoner i Norge, på universitetsnivå ved universitetene i Bergen, Stavanger, Trondheim og Tromsø.  

Petroleumsteknologi tar i bruk og omfatter en rekke mer spesialiserte fagområder:

 Boreteknologi - teknologi knytter til boring av brønner.
 Geokjemi - studiet av kjemiske prosesser knyttet til jordskorpen.  
 Petrofysikk - studiet av bergarters fysiske egenskaper, inkludert metoder for å måle reservoaregenskaper ved brønnlogging.
 Petroleumsgeofysikk - studiet av geofysikk knyttet til leting og utvinning.
 Petroleumsgeologi eller reservoargeologi - studiet av geologiske prosesser som har bidratt til å danne, transportere og lagre petroleum i naturen.
 Produksjonsteknologi - teknologi for brønnkomplettering, samt optimal brønnstyring. 
 Reservoarteknologi - teknologi og metoder for utvinning, samt studiet av reservoaroppførsel under produksjon.  

 Referanser 

www.uib.no Bachelorprogram i petroleum- og prosessteknologi.  Universitetet i Bergen.  Besøkt 7. september 2013

Kategori:Petroleum
Kategori:Industri
Kategori:Tekniske fagområder